

**รายละเอียดของประสบการณ์ภาคสนาม**

**ชื่อสถาบันอุดมศึกษา** มหาวิทยาลัยรังสิต

**วิทยาลัย/คณะ/ภาค** คณะพยาบาลศาสตร์ **สาขาวิชา** การพยาบาลมารดา ทารก และการผดุงครรภ์

**หมวดที่ 1 ข้อมูลทั่วไป**

**1.รหัสและชื่อวิชา** BNS 394 ปฏิบัติการผดุงครรภ์ 1

(Midwifery Practicum I)

**2.จำนวนหน่วยกิต** 3 (0-9-5)

**3.หลักสูตรและประเภทของรายวิชา**

 **หลักสูตร** พยาบาลศาสตรบัณฑิต

 **ประเภทของรายวิชา 🗆**  วิชาบังคับในหมวดวิชาเฉพาะ: วิชาพื้นฐานวิชาชีพ

☑วิชาบังคับในหมวดวิชาเฉพาะ: วิชาชีพ

 **🗆** วิชาเลือกเสรีในหมวดวิชาเลือกเสรี

**4.อาจารย์ผู้รับผิดชอบวิชา/อาจารย์ผู้สอนประสบการณ์ภาคสนาม**

**อาจารย์ผู้รับผิดชอบวิชา**

1.อ.ภัทรวดี ผลโภค 2. อ.ธัญญารัตน์ กุลณีจิตต์เมธี 3. ร.ต.อ.ดร.ปาริชาติ เทวพิทักษ์

**อาจารย์ผู้สอน**

 1. ร.ต.อ.ดร.ปาริชาติ เทวพิทักษ์ 2. อ.ธัญญารัตน์ กุลณีจิตต์เมธี

 3. อ.ร.อ.หญิงเบญจวรรณ คล้ายทับทิม 4. อ.นิธิมา คันธะชุมภู

 5. อ.วราภรณ์ แก้วสุข 6. อ.ภัทรวดี ผลโภค

 7. อ.ธนัสมัญญ์ เหลืองกิตติก้อง

**5.ภาคการศึกษา/ชั้นปีที่กำหนดให้มีการฝึกประสบการณ์ภาคสนามตามแผนการศึกษาของหลักสูตร**

 ภาคการศึกษาที่ 2/2565 ชั้นปีที่ 🗆 ปีที่ 1 🗆 ปีที่ 2 ☑ ปีที่ 3 🗆 ปีที่ 4

**6.สถานที่เรียน** ห้องปฏิบัติการทางการพยาบาล คณะพยาบาลศาสตร์ มหาวิทยาลัยรังสิต

โรงพยาบาลนพรัตนราชธานี โรงพยาบาลสิงห์บุรี โรงพยาบาลปากเกร็ด โรงพยาบาลธัญบุรี

**7.วันที่จัดทำหรือปรับปรุงรายละเอียดของรายวิชาครั้งล่าสุด** วันที่ 11 ธันวาคม พ.ศ. 2567

**หมวดที่ 2 จุดมุ่งหมายและวัตถุประสงค์**

**1.จุดมุ่งหมายของวิชา**

เพื่อให้นักศึกษาได้ฝึกปฏิบัติการพยาบาลมารดาและทารกแรกเกิดและการผดุงครรภ์ ในรายปกติ ตั้งแต่ในระยะตั้งครรภ์ ระยะคลอด และหลังคลอดในรายปกติ โดยใช้กระบวนการพยาบาลในการสร้างเสริมสุขภาพ การป้องกันโรค การรักษาและการฟื้นฟู ตลอดจนการสร้างสัมพันธภาพของมารดาและทารกตั้งแต่อยู่ในครรภ์จนถึงหลังคลอด การทำคลอดในรายปกติ การส่งเสริมสุขภาพสตรีระยะตั้งครรภ์ การวางแผนครอบครัวและการส่งเสริมการเลี้ยงลูกด้วยนมแม่ โดยให้การพยาบาลแบบองค์รวมบนหลักฐานเชิงประจักษ์ ครอบคลุมร่างกายและจิตสังคม คำนึงถึงความหลากหลายทางวัฒนธรรมและการปฏิบัติตามหลักจริยธรรมและจรรยาบรรณวิชาชีพ

**2.วัตถุประสงค์ของการพัฒนาหรือปรับปรุงประสบการณ์ภาคปฏิบัติ**

**2.1การพัฒนา/ปรับปรุงรายวิชา**

วิชา BNS394 เป็นวิชาที่เปิดครั้งแรกของหลักสูตรพยาบาลศาสตรบัณฑิต 2565 วิชานี้ BNS394 พัฒนามาจากวิชา BNS385 ซึ่งมีการจัดการศึกษามาอย่างต่อเนื่อง จากการประชุมผู้ร่วมสอนพบว่าปัญหานักศึกษาสอบใบประกอบได้น้อย ในปีการศึกษานี้ผู้สอนจึงปรับเพิ่มให้มีการสอบทบทวนทุกวันวันหลังการฝึกเสร็จสิ้นตอนเย็นพร้อมเฉลยให้นักศึกษาได้เรียนรู้จากการทำข้อสอบ และสอบอีกครั้งหลังจากฝึกเสร็จสิ้นในรายวิชา BNS394

**2.2 การบูรณาการวิชา ดังนี้**

( ) ไม่มี

( ✓ ) มี โดย

( ) 1.ระหว่างการเรียนการสอนกับพันธกิจอื่น ๆ ระบุ ...............................................

( ) 2.ภายในรายวิชา ระบุ ..................................................

 ( ✓ ) 3.ระหว่างวิชา ระบุ BNS 345, BNS 346, BNS 386

**หมวดที่ 3 การพัฒนาผลการเรียนรู้**

**1.การพัฒนาผลการเรียนรู้ในมาตรฐานผลการเรียนรู้แต่ละด้านที่มุ่งหวัง มีดังต่อไปนี้**

| **ผลการเรียนรู้** | **วิธีการจัดการเรียนรู้** | **วิธีการประเมินผล** |
| --- | --- | --- |
| **1. คุณธรรม จริยธรรม** 1.3 เคารพในความแตกต่างทางวัฒนธรรม วิเคราะห์ประเด็นกฎหมายและจริยธรรม เพื่อปกป้องสิทธิผู้รับบริการด้านสุขภาพอย่างเท่าเทียม | -สอดแทรกคุณธรรมจริยธรรมขณะฝึกปฏิบัติการพยาบาล ชี้แนะนักศึกษาให้ปฏิบัติโดยถึงคำนึงความสำคัญของการเคารพศักดิ์ศรีความเป็นมนุษย์ และปกป้องสิทธิของผู้รับบริการ ตั้งแต่การซักประวัติ การบันทึกข้อมูล การตรวจร่างกาย การตรวจครรภ์ การปฏิบัติการพยาบาล การทำคลอด และการดูแลหลังคลอด-อาจารย์นิเทศปฏิบัติตัวเป็นแบบอย่างในการปฏิบัติการพยาบาลและการนิเทศโดยเคารพศักดิ์ศรีความเป็นมนุษย์ และปกป้องสิทธิของผู้รับบริการ-อาจารย์และนักศึกษานำประเด็นปัญหาจริยธรรมมาอภิปรายร่วมกัน-ใน case study จะต้องมีการวิเคราะห์ประเด็นทางจริยธรรม | -ประเมินจากพฤติกรรมการพยาบาลของนักศึกษาในการให้การพยาบาลที่สะท้อนถึงการเคารพศักดิ์ศรีของความเป็นมนุษย์ปกป้องสิทธิของผู้รับบริการ การรักษาความลับของผู้ป่วย และการปฏิบัติตามจรรยาบรรณวิชาชีพ โดยใช้แบบประเมินพฤติกรรมและบุคลิกภาพเชิงวิชาชีพ-ประเมินจากคุณภาพการอภิปราย การแสดงความคิดเห็นที่เป็นประโยชน์เกี่ยวกับประเด็นทางจริยธรรม-ประเมินจากรายงาน case study ในส่วนของประเด็นทางจริยธรรม |
| **2.** ความรู้ 2.3 **มีความรู้ ความเข้าใจในศาสตร์ทางการพยาบาลและการผดุงครรภ์ และระบบสุขภาพ** | -ปฐมนิเทศรายวิชา ชี้แจงวัตถุประสงค์ของการฝึกปฏิบัติ- ให้นักศึกษาทบทวนความรู้ สรุปเชื่อมโยงสาระสำคัญเกี่ยวกับการพยาบาลมารดา-ทารก และการผดุงครรภ์ อาจารย์แนะนำวิธีนำความรู้ไปประยุกต์ใช้ในภาคปฏิบัติตั้งแต่ระยะตั้งครรภ์ ระยะคลอด และระยะหลังคลอด- มอบหมายกรณีศึกษาให้นักศึกษาดูแลในระยะตั้งครรภ์ ระยะคลอด และระยะหลังคลอด- ร่วมอภิปราย วิเคราะห์ วางแผนให้การพยาบาล แก้ไขปัญหาอย่างองค์รวมตามสถานการณ์จริงของผู้ป่วยแต่ละราย-จัดสอบในวันสุดท้ายที่ขึ้นฝึกแต่ละแผนก และซ่อมเสริมความรู้ให้กับนักศึกษา- จัดทำรายงานการศึกษากรณีศึกษาตามสถานการณ์จริงคนละ 1 ราย และนำเสนอกรณีศึกษาในกลุ่มใหญ่ 1 ราย | - ประเมินความรู้จากการตอบคำถามขณะฝึกปฏิบัติวิชาการพยาบาลมารดาทารก และการผดุงครรภ์ - **การมีส่วนร่วมในการประชุมปรึกษาก่อนและหลังให้การพยาบาลในแต่ละวัน**- **คุณภาพของแผนการพยาบาลเป็นรายบุคคล** - ประเมินจากการสอบในวันสุดท้ายของการฝึกปฏิบัติแต่ละแผนก |
| **3. ทักษะทางปัญญา**3.3 **ใช้ข้อมูลในการวิเคราะห์ปัญหาทางสุขภาพและออกแบบบริการการพยาบาลและนวัตกรรมสำหรับผู้ป่วยรายบุคคล** | - มอบหมายกรณีศึกษา ในระยะตั้งครรภ์ ระยะคลอด และระยะหลังคลอด ให้นักศึกษาดูแล โดยประยุกต์ใช้กระบวนการพยาบาลในการดูแลและแก้ปัญหาของผู้รับบริการ - ร่วมอภิปราย วิเคราะห์ปัญหาโดยมอบหมายให้นักศึกษาหมุนเวียนกันนำอภิปราย case ที่ดูแลเป็นรายบุคคล โดยเชื่อมโยงข้อมูลที่เก็บรวบรวมได้แล้วนำมาวิเคราะห์ และกำหนดเป็นข้อวินิจฉัยทางการพยาบาลตามสถานการณ์ของผู้รับบริการแต่ละราย  | - ประเมินการมีส่วนร่วมร่วมวิเคราะห์ปัญหาของกรณีศึกษาในสถานการณ์จริงและการปฏิบัติการพยาบาลของนักศึกษา โดยใช้แบบประเมินผลการปฏิบัติการพยาบาล- ประเมินจากการนำ/ร่วมอภิปรายประเด็นที่สนใจ- ประเมินแผนการพยาบาลและการปรับเปลี่ยนแผนการพยาบาลตามสถานการณ์หรืออาการของผู้รับบริการ - ประเมินความก้าวหน้าของการคิดวิเคราะห์ การตั้งคำถาม และการตอบคำถามที่แสดงถึงทักษะทางปัญญา  |
| **4. ความสัมพันธ์ระหว่างบุคคล** **และความรับผิดชอบ**4.3 สามารถทำงานร่วมกับทีมสุขภาพในการให้บริการ และแสดงความคิดเห็นของตนเองอย่างเป็นเหตุเป็นผล เคารพในความคิดเห็นของผู้อื่น | - ปฐมนิเทศหอผู้ป่วย และแนะนำนักศึกษาให้รู้จักบุคลากรในทีมสุขภาพ- อาจารย์นิเทศเป็นแบบอย่างที่ดีของการสร้างสัมพันธภาพระหว่างผู้รับบริการ และพยาบาลในทีม- เปิดโอกาสให้นักศึกษาทำงานร่วมกับทีมสุขภาพ- เปิดโอกาสให้นักศึกษาได้มีโอกาสทำงานกลุ่ม เช่นเป็นผู้นำในการให้ความรู้แก่ผู้รับบริการ เพื่อให้ผู้รับบริการสามารถดูแลสุขภาพในขณะตั้งครรภ์ การเตรียมตัวคลอด ตลอดจนหลังคลอด และดูแลทารกแรกเกิด  | **- ประเมินจากการปฏิสัมพันธ์ระหว่างนักศึกษากับผู้รับบริการและทีมการพยาบาล** **-การแสดงความคิดเห็นที่เป็นประโยชน์และมีเหตุผล รับฟังความคิดเห็นของผู้อื่น****-ใช้แบบประเมินผลการปฏิบัติการพยาบาล** |
| **5. การวิเคราะห์เชิงตัวเลข การสื่อสาร และการใช้เทคโนโลยีสารสนเทศ**5.3 สื่อสารทางคลินิกกับผู้รับบริการ ครอบครัวและทีมสหวิชาชีพประยุกต์หลักทางคณิตศาสตร์ สถิติและใช้เทคโนโลยีดิจิทัลเพื่อสืบค้นหลักฐานเชิงประจักษ์เพื่อใช้ในการออกแบบการบริการการพยาบาล | **- มอบหมายให้นักศึกษาอ่านตำราหรือวารสารต่างประเทศ**- ให้นักศึกษาได้คำนวณอายุครรภ์ การคำนวณพลังงาน และสารน้ำ คำนวณขนาดยา ปริมาณสารน้ำทางหลอดเลือดดำ- ให้นักนักศึกษาอ่านและแปลผลการวิเคราะห์ทางห้องปฏิบัติการ- นักศึกษามีการนำเสนอกรณีศึกษาเป็นรายกลุ่มเมื่อสิ้นสุดการฝึกปฏิบัติ | - ประเมินจากการสังเกตพฤติกรรมการปฏิบัติการพยาบาล- ประเมินการให้ความรู้แก่ผู้รับบริการ- ประเมินการนำเสนอกรณีศึกษาเป็นรายกลุ่ม- ประเมินการอ้างอิงเมื่อนำข้อมูลจากผู้อื่นมาใช้ |
| 6. ทักษะการปฏิบัติทางวิชาชีพ6.3 **ปฏิบัติการบริหารจัดการการพยาบาลและการผดุงครรภ์ การวิเคราะห์และการตัดสินใจทางคลินิก** | - **นักศึกษาได้รับ** case **ดูแลเป็นรายบุคคลในแผนกฝากครรภ์ ห้องคลอด และแผนกหลังคลอด โดยใช้กระบวนการพยาบาล ในผู้รับบริการรายปกติ** **-ชี้แนะให้นักศึกษาปฏิบัติการพยาบาลโดยคำนึงถึงความเป็นปัจเจกบุคคลด้วยความเมตตากรุณาและเอื้ออาทรโดยยึดมั่นในคุณธรรม จริยธรรม กฎหมายและสิทธิของผู้ป่วย**และให้ความสำคัญกับความหลากหลายวัฒนธรรม**-**Pre-Conference **โดยเน้นการเชื่อมโยงกรณีศึกษากับการปฏิบัติการพยาบาล** **-**Post conference **สรุปเชื่อมโยงการปฏิบัติงานกับผลลัพธ์ทางการพยาบาล การยกกรณีตัวอย่างในกรณีที่ไม่มีกรณีศึกษา**-Ethic rounds/conference  | -สังเกตจากการปฏิบัติการพยาบาลบนหอผู้ป่วยและให้คำแนะนำแก่ผู้รับบริการได้อย่างสอดคล้องกับสถานการณ์จริง การปฏิบัติด้วยความเมตตา เอื้ออาทรตามแบบประเมินการปฏิบัติการพยาบาล -สังเกตการปฏิบัติงานโดยคำนึงถึงสิทธิผู้ป่วยและความหลากหลายทางวัฒนธรรม |
| แผนกฝากครรภ์ **-นักศึกษาสามารถปฏิบัติการพยาบาลในการรับฝากครรภ์ในรายปกติได้ โดยครอบคลุมกาย-จิต สังคม****-นักศึกษาสามารถคัดกรองสตรีตั้งครรภ์ในรายปกติและรายที่มีภาวะเสี่ยงได้****-นักศึกษาสามารถวิเคราะห์ประเด็นปัญหาทางจริยธรรมได้** | **- ฝึกปฏิบัติแผนกฝากครรภ์ เพื่อให้นักศึกษาประเมินสถานการณ์ คัดกรองความเสี่ยง ทักษะในการให้คำแนะนำในการปฏิบัติในสตรีตั้งครรภ์รายปกติ****- มอบหมายให้นักศึกษารับดูแลกรณีศึกษาเป็นรายบุคคลและใช้กระบวนการพยาบาลในการปฏิบัติงาน ตั้งแต่การซักประวัติ การตรวจร่างกาย การตรวจครรภ์ ตรวจครรภ์และบันทึกข้อมูลการฝากครรภ์ การ**คัดกรองภาวะเสี่ยงของสตรีตั้งครรภ์ เช่น Elderly GDM Teenage การป้องกันโรค **ส่งเสริมการ**สร้างสัมพันธภาพของมารดาและทารกตั้งแต่อยู่ในครรภ์ **ปฏิบัติการพยาบาลและประเมินผลจากการปฏิบัติ โดยคำนึงถึง**ความแตกต่างของคุณค่า ความเชื่อ หลักจริยธรรมและจรรยาบรรณวิชาชีพ **อย่างน้อยวันละ 1-2 ราย**- **ประชุมปรึกษาทางการพยาบาลโดยนำประเด็นที่พบมาร่วมวิเคราะห์ให้ครอบคลุมกาย จิต สังคม โดยให้นักศึกษาปรับเปลี่ยนการเป็นผู้นำในการ** conference **และอาจารย์ชี้แนะในส่วนที่ไม่ครบ**-**นำประเด็นปัญหาทางด้านจริยธรรมมาอภิปรายร่วมกัน****- ส่งเสริมความรู้ในการปฏิบัติตัวแก่สตรีตั้งครรภ์ ในเรื่องการเตรียมตัวคลอด อาหารสำหรับสตรีตั้งครรภ์ อาการไม่สุขสบายและการแก้ไข การนับลูกดิ้นและอาการผิดปกติที่ต้องมาโรงพยาบาล**-ส่งเสริมความรู้ในการปฏิบัติตัว**-มอบหมายให้นักศึกษาผลัดกันเป็นหัวหน้ากลุ่ม ในการประสานงานการทำงานกับเพื่อนสถาบันอื่น และดูแลความเรียบร้อย** | **- ประเมินจากการสังเกตนักศึกษาในปฏิบัติการพยาบาล****- คุณภาพของการวางแผนการพยาบาล** **- การมีส่วนร่วมในการประชุมปรึกษาทางการพยาบาล****-การมีส่วนร่วมในการอภิปรายประเด็นทางจริยธรรม** |
| แผนกห้องคลอด**- นักศึกษาสามารถปฏิบัติการพยาบาลในการดูแลผู้คลอดในระยะที่หนึ่ง สอง สามและสี่ของการคลอดได้ได้อย่างเหมาะสม ปลอดภัยทั้งมารดาและทารก****-นักศึกษาสามารถทำคลอดในรายปกติได้****-นักศึกษาสามารถส่งเสริมสัมพันธภาพระหว่างมารดาและทารกแรกเกิดได้** | **- มอบหมายให้นักศึกษารับดูแลกรณีศึกษาเป็นรายบุคคลและใช้กระบวนการพยาบาลในการปฏิบัติงานในการดูแลผู้คลอดได้สอดคล้องกับปัญหาของผู้คลอด ในระยะรอคลอด ระยะคลอด ระยะสองชั่วโมงหลังคลอด** -**นักศึกษาทำคลอดในรายปกติ อย่างน้อย** 2 ร**าย**-**นักศึกษาให้ความรู้กับผู้คลอดในเรื่องการบรรเทาปวด การเบ่งคลอด**-**ประชุมปรึกษาทางการพยาบาลโดยนำประเด็นที่พบมาอภิปรายร่วมกัน****- มอบหมายให้นักศึกษารับดูแลกรณีศึกษาเป็นรายบุคคลและใช้กระบวนการพยาบาลในการปฏิบัติงานในการดูแลผู้คลอดได้สอดคล้องกับปัญหาของผู้คลอด ในระยะรอคลอด ระยะคลอด ระยะสองชั่วโมงหลังคลอด** -**นักศึกษาทำคลอดในรายปกติ อย่างน้อย** 2 ร**าย**-**นักศึกษาให้ความรู้กับผู้คลอดในเรื่องการบรรเทาปวด การเบ่งคลอด**-**ประชุมปรึกษาทางการพยาบาลโดยนำประเด็นที่พบมาอภิปรายร่วมกัน**-**นำประเด็นทางด้านจริยธรรมมาอภิปรายร่วมกัน** **-มอบหมายให้นักศึกษาผลัดกันเป็นหัวหน้ากลุ่ม ในการประสานงานการทำงานกับเพื่อนสถาบันอื่น และดูแลความเรียบร้อย** | **-ประเมินจากคุณภาพการปฏิบัติการพยาบาล ผู้คลอดในระยะรอคลอด ระยะคลอด และการปฏิบัติการพยาบาลในมารดาและทารกในระยะ**2**ชั่วโมงหลังคลอด****-คุณภาพของการวางแผนการพยาบาล****- การมีส่วนร่วมในการประชุมปรึกษาทางการพยาบาล** |
| แผนกหลังคลอด**-นักศึกษาสามารถปฏิบัติการพยาบาลในการดูแลมารดาหลังคลอดและทารกในรายปกติได้ โดยครอบคลุมทางกาย-จิตสังคม****-นักศึกษาสามารถส่งเสริมการเลี้ยงลูกด้วยนมแม่ได้** | **- มอบหมายให้นักศึกษารับดูแลกรณีศึกษาเป็นรายบุคคลและใช้กระบวนพยาบาลในการดูแลมารดาหลังคลอด และทารก****- นักศึกษาปฏิบัติส่งเสริมการเลี้ยงลูกด้วยนมแม่****- นักศึกษาให้ความรู้แก่ผู้รับบริการเป็นกลุ่ม ในเรื่องการปฏิบัติตัวหลังคลอด การเลี้ยงลูกด้วยนมแม่ การคุมกำเนิด การดูแลทารกเมื่อกลับไปอยู่ที่บ้าน ทั้งการสังเกตอาการผิดปกติของมารดาและทารก** **- นักศึกษาให้ความรู้แก่ผู้รับบริการเป็นกลุ่ม ในเรื่องการปฏิบัติตัวหลังคลอด การเลี้ยงลูกด้วยนมแม่ การคุมกำเนิด การดูแลทารกเมื่อกลับไปอยู่ที่บ้าน ทั้งการสังเกตอาการผิดปกติของมารดาและทารก** **-อาจารย์นำกรณีตัวอย่างมาให้นักศึกษาวิเคราะห์และเชื่อมโยงกับทฤษฎีในกรณีที่เป็นกรณีหายาก เช่นเรื่องความผิดปกติของทารก**-**ประชุมปรึกษาทางการพยาบาลก่อนปฏิบัติงาน โดยมีอาจารย์ให้คำแนะนำ**-**ประชุมปรึกษาทางการพยาบาลนำประเด็นที่พบและประเด็นทางจริยธรรมมาอภิปรายร่วมกัน** | **- ประเมินจากคุณภาพการปฏิบัติการพยาบาลกับมารดาหลังคลอดและทารก****- คุณภาพของแผนการให้ความรู้และการให้ความรู้และการตอบคำถามผู้รับบริการ****- การส่งเสริมการเลี้ยงลูกด้วยนมแม่****- การมีส่วนร่วมในการประชุมปรึกษาทางการพยาบาล** |

**2.สรุปเกี่ยวกับความรู้หรือทักษะที่ต้องการจะพัฒนาจากประสบการณ์ที่ได้จากการฝึกภาคสนาม/ฝึกในสถานประกอบการ**

**แผนกฝากครรภ์**

ความรู้และทักษะที่ต้องการคือ การรับฝากครรภ์สตรีตั้งครรภ์ในรายปกติได้แก่ การซักประวัติ การตรวจร่างกาย การตรวจครรภ์ การประเมินสุขภาพทารกในครรภ์ การรวบรวมข้อมูลอื่นๆเพื่อวางแผนการพยาบาล และให้การพยาบาล ทักษะการให้คำแนะนำ เช่น การนับลูกดิ้น การเลี้ยงลูกด้วยนมแม่ อาการผิดปกติขณะตั้งครรภ์ การส่งเสริมพัฒนาการทารกในครรภ์ การเตรียมตัวคลอด เป็นต้น และสามารถคัดกรองภาวะเสี่ยงของสตรีตั้งครรภ์ได้

 ทักษะเฉพาะ

1. การตรวจครรภ์
2. การคำนวณอายุครรภ์

**แผนกห้องคลอด**

ความรู้และทักษะที่ต้องการคือ การปฏิบัติการพยาบาลในการดูแลผู้คลอดในระยะที่หนึ่ง สอง สาม และสี่ของการคลอด รวมถึงทารกในครรภ์และทารกแรกเกิด การประเมินความก้าวหน้าของการคลอด

 ทักษะเฉพาะ

1. การรับใหม่ผู้คลอด
2. การตรวจภายใน
3. การทำคลอดในรายปกติ
4. การตรวจร่างกายทารกแรกเกิด
5. การประเมิน APGAR SCORE

**แผนกหลังคลอด**

ความรู้และทักษะที่ต้องการคือ การปฏิบัติการพยาบาลในการดูแลมารดาหลังคลอด และทารกแรกเกิด

 ทักษะเฉพาะ

1. การประเมินมารดาหลังคลอดโดยใช้หลัก 13 B
2. การส่งเสริมการเลี้ยงลูกด้วยนมแม่
3. การวางแผนครอบครัว
4. การตรวจร่างกายทารกแรกเกิด และการประเมิน Reflex ทารกแรกเกิด

**หมวดที่ 4 ลักษณะและการดำเนินการ**

**1.คำอธิบายโดยทั่วไปของประสบการณ์ภาคสนามหรือคำอธิบายรายวิชา**

ฝึกปฏิบัติการการพยาบาลมารดาและทารกแรกเกิดในรายปกติ ตั้งแต่ระยะตั้งครรภ์ ระยะคลอด และหลังคลอด ส่งเสริมสุขภาพ การสร้างสัมพันธภาพของมารดาและทารกตั้งแต่อยู่ในครรภ์ การทำคลอดปกติ และการดูแลในระยะหลังคลอด การส่งเสริมสุขภาพครอบครัว และการวางแผนครอบครัว โดยยึดหลักการพยาบาลแบบองค์รวม และคำนึงถึงหลักจริยธรรมและจรรยาบรรณวิชาชีพ

 Clinical nursing practice in normal mothers and newborns, from pregnancy to childbirth and postpartum period, health promotion, establishing the relationship between the mother and her fetus during pregnancy, the normal delivery and nursing care during the postpartum period, promoting healthy families and family planning, using the principles of holistic nursing care with regard to the code of ethics and professional conduct.

**2. กิจกรรมของนักศึกษา**

 2.1 รับมอบหมาย case เป็นรายบุคคลวันละ 1-2 รายในแผนกฝากครรภ์ และวันละ 1 รายในแผนกห้องคลอดและหลังคลอด

 2.2 Pre conference และ Post conference case ทุกวัน

 2.3 ร่วมแสดงความคิดเห็นในประเด็นปัญหาทางจริยธรรม

 2.4 เฝ้าคลอด ทำคลอดและติดตามหลังคลอดรายปกติ อย่างน้อย 2 ราย รับคลอดในสถานการณ์จริงหรือการรับคลอดโดยใช้หุ่นจำลองเสมือนจริง (Sim mom) เป็นการผสมผสานการฝึกปฏิบัติบนคลินิกและในห้องปฏิบัติการ

 2.5 ทำรายงาน case study คนละ 1 ราย ในแผนกแรกที่ขึ้นฝึก

 2.6 เลือก case study เพื่อเป็น case conference 1 รายต่อนักศึกษา 1 กลุ่ม และรายงานฉบับ สมบูรณ์ 1 ฉบับต่อนักศึกษา 1 กลุ่ม

 2.7 ให้ความรู้ด้านสุขภาพเป็นรายกลุ่มที่แผนกหลังคลอด

 2.8 สอบลงกอง

**3. รายงานหรืองานที่นักศึกษาได้รับมอบหมาย**

|  |  |
| --- | --- |
| **รายงานหรืองานที่มอบหมาย** | **กำหนดส่ง** |
| 1. แผนการพยาบาลผู้รับบริการสัปดาห์ละ 2-3 ราย | ส่งทุกวันหรือตามที่อาจารย์กำหนด |
| 2. รายงานการทำคลอด 2 ราย | หลังทำคลอดภายใน 2 วัน |
| 3. เลือกทำรายงาน case study คนละ 1 ราย ในแผนกแรกที่ขึ้นฝึก  | ส่งรายงาน case study เป็นรายงานฉบับสมบูรณ์ก่อนวันสุดท้ายของการฝึก |
| 4. ทำ case conference 1 ฉบับ/กลุ่ม พร้อมทั้งนำเสนอ  | นำเสนอในวันสุดท้ายที่ขึ้นฝึกพร้อมทั้งส่งรายงานฉบับสมบูรณ์ |
| 5. ให้ความรู้แก่ผู้รับบริการเป็นรายกลุ่มพร้อมทั้งส่งแผนการให้ความรู้ 1 ฉบับ ให้เลือกทำในแผนกหลังคลอด | ส่งแผนการสอนก่อนสอนจริง 2 วันและส่งการประเมินแผนการสอนภายหลังการสอน 1 วัน |

**4.การติดตามผลการเรียนรู้การฝึกประสบการณ์ภาคสนามของนักศึกษา**

อาจารย์ติดตามพัฒนาการเรียนรู้ของนักศึกษาผ่านกระบวนการดังนี้

4.1 สังเกตและบันทึกพฤติกรรมขณะปฏิบัติงาน และพูดคุยเป็นรายบุคคล

4.2 ติดตามความรู้ ความเข้าใจ พัฒนาทักษะจากกิจกรรมการ pre-post conference, case study และ case conference

4.3 ตรวจรายงานแผนการพยาบาล รายงานกรณีศึกษา case conference พร้อมทั้งสะท้อนให้นักศึกษารับทราบถึงจุดเด่นและข้อบกพร่อง และให้นำไปแก้ไข

4.4 ตรวจแผนการให้ความรู้ พร้อมทั้งให้ข้อเสนอแนะเพื่อให้นักศึกษาไปปรับปรุงก่อนวันสอนจริง

4.5 ก่อนสิ้นสุดการฝึกปฏิบัติแต่ละแผนก อาจารย์ประเมินความรู้และทักษะที่ของนักศึกษา พร้อมทั้งสะท้อนให้นักศึกษารับทราบในจุดเด่น และจุดที่ควรปรับปรุงเพื่อเตรียมความพร้อมในการฝึกปฏิบัติในแผนกต่อไป

**5.หน้าที่และความรับผิดชอบของครูพี่เลี้ยงในสถานประกอบการที่ดูแลกิจกรรมในภาคสนาม**

 5.1 ปฐมนิเทศสถานที่ฝึกปฏิบัติงาน กฎระเบียบและแนวปฏิบัติต่าง ๆ

 5.2 ให้คำปรึกษา แนะนำ ฝึกให้นักศึกษาทำงานในการฝึกปฏิบัติงานบนคลินิก และประเมินผลย้อนกลับ (feedback) เพื่อให้เกิดการพัฒนา

 5.3 ให้คำปรึกษาในการเขียนแผนการให้ความรู้ และประเมินผลการให้ความรู้ของนักศึกษา

 5.4 ให้คำปรึกษาแก่นักศึกษาในการเขียนรายงานกรณีศึกษา

 5.5 ส่งเสริมการแลกเปลี่ยนความคิดเห็นหรือการแสดงความคิดเห็นของนักศึกษาขณะ conference และขณะปฏิบัติงาน

 5.6 ส่งเสริมภาวะผู้นำและการทำงานเป็นทีม

 5.7 ประเมินผลการปฏิบัติงานของนักศึกษา

**6. หน้าที่และความรับผิดชอบของอาจารย์ที่ปรึกษา/อาจารย์นิเทศ**

6.1 ปฐมนิเทศรายวิชา กฎระเบียบ แนวปฏิบัติต่างๆ ของสถานที่ฝึกปฏิบัติงาน

 1) มาตรการการเข้าใช้ห้องปฏิบัติการทางการพยาบาล คณะพยาบาลศาสตร์ มหาวิทยาลัยรังสิต ดังนี้

- การแต่งกาย ชุดวอร์ม หรือชุดนักศึกษา

- ไม่อนุญาตให้ถ่ายวิดิโอ หรือถ่ายรูป

- ไม่อนุญาตให้รับประทานอาหารบริเวณห้องปฏิบัติการ ตามแนวทางเดินตลอดชั้น 4

2) Clinical teaching การทำ procedure ต่าง ๆ

3) ให้คำปรึกษา แนะนำ ประเมินผลและให้ข้อมูลย้อนกลับ เพื่อให้นักศึกษาได้พัฒนาทักษะทางการพยาบาล

4) ให้คำปรึกษาในการเขียนแผนการให้ความรู้ รายงานกรณีศึกษา แผนการพยาบาล พร้อมทั้งตรวจและให้ข้อมูลย้อนกลับ

 5) ส่งเสริมการแลกเปลี่ยนความคิดเห็นหรือการแสดงความคิดเห็นของนักศึกษาขณะ conference หรือขณะปฏิบัติงาน

 6) สนับสนุนและร่วมวิเคราะห์ประเด็นจริยธรรมในการให้บริการ

 7) ส่งเสริมการใช้นวัตกรรม หลักฐานเชิงประจักษ์ แนวปฏิบัติในการปฏิบัติการพยาบาล

 8) ส่งเสริมภาวะผู้นำและการทำงานเป็นทีมของนักศึกษา

9) ประเมินผลการปฏิบัติงานของนักศึกษา

10) เป็นแบบอย่างที่ดีในการปฏิบัติกิจกรรมการพยาบาล โดยยึดหลักสิทธิผู้ป่วย กฎหมาย จริยธรรมและจรรยาบรรณวิชาชีพ

 11) ประสานงานกับแหล่งฝึก เกี่ยวกับความต้องการพัฒนานักศึกษาของรายวิชา ปัญหาจากการปฏิบัติงาน ปัญหาของนักศึกษา ฯลฯ

**7. การเตรียมการในการแนะแนวและช่วยเหลือนักศึกษา**

1) ปฐมนิเทศรายวิชาก่อนฝึกปฏิบัติงาน

2) มอบหมายให้นักศึกษาทบทวนความรู้ก่อนขึ้นฝึก 2 สัปดาห์

3) เตรียมความพร้อมของนักศึกษา โดยฝึกปฏิบัติทักษะที่สำคัญและจำเป็นก่อนการขึ้นฝึกปฏิบัติจริง ในห้องปฏิบัติการ ได้แก่ การตรวจครรภ์ การฝึกทำคลอด

4) ปฐมนิเทศข้อมูลเกี่ยวกับแหล่งฝึก เวลาในการเดินทางไป-กลับแต่ละโรงพยาบาล สถานที่/หน่วยงานที่สำคัญที่นักศึกษาจะมีโอกาสได้ติดต่อประสานงานในแหล่งฝึก

5) ตั้งกลุ่ม Line เพื่อให้นักศึกษาติดต่อกับอาจารย์ได้โดยตรง

**8. สิ่งอำนวยความสะดวกและการสนับสนุนที่ต้องการจากสถานที่ที่จัดประสบการณ์ภาคสนาม**

 1) ห้องสมุดสำหรับค้นคว้าด้วยตนเอง

 2) ห้องประชุมปรึกษาปัญหาทางการพยาบาล

 3) รถรับ-ส่ง นักศึกษาไปแหล่งฝึกปฏิบัติ และที่พักสำหรับนักศึกษา ในกรณีแหล่งฝึกอยู่ไกลจากมหาวิทยาลัย

**หมวดที่ 5 การวางแผนและการเตรียมการ**

**1. การกำหนดสถานที่ฝึก**

เลือกโรงพยาบาลที่จะเป็นสถานที่ฝึกปฏิบัติที่มีความพร้อมในด้านผู้รับบริการที่ครอบคลุมวัตถุประสงค์ของรายวิชา และ/หรือ ห้องปฏิบัติทางการพยาบาล คณะพยาบาลศาสตร์ มหาวิทยาลัยรังสิต

**2. การเตรียมนักศึกษา**

2.1 ปฐมนิเทศรายวิชาเพื่อชี้แจงรายละเอียดของวิชา และความเชื่อมโยงกับรายวิชาอื่นๆ

 2.2 ปฐมนิเทศเรื่องการซักประวัติรายใหม่ การคัดกรองความเสี่ยงในสตรีตั้งครรภ์โดยพยาบาลจากแหล่งฝึก เพื่อเตรียมความพร้อมในการปฏิบัติงานจริง

 2.3 การเตรียมความรู้ก่อนการขึ้นฝึก ผู้รับผิดชอบวิชาได้จัดทำแบบฝึกหัดทบทวนความรู้ก่อนขึ้นฝึกปฏิบัติในแต่ละแผนกเพื่อให้นักศึกษามีความพร้อมก่อนการขึ้นฝึกปฏิบัติจริง

 2.4 ประเมินความรู้และทักษะที่จำเป็นของนักศึกษาก่อนฝึกปฏิบัติงาน

 2.5 จัดให้เข้าฝึกทบทวนทักษะการพยาบาลเรื่องการทำคลอด การตรวจครรภ์ในห้องปฏิบัติการ

**3. การเตรียมอาจารย์ที่ปรึกษา/อาจารย์นิเทศ**

จัดประชุมชี้แจงวัตถุประสงค์ของการฝึก ผลการเรียนรู้ที่คาดหวัง การจัดกิจกรรมการเรียนการสอน การมอบหมายงาน การประเมินผลการเรียนรู้ จัดทำตารางการนิเทศ คู่มืออาจารย์ คู่มือนักศึกษา และสมุดบันทึกประสบการณ์ของนักศึกษาตามวัตถุประสงค์รายวิชา ก่อนการฝึกปฏิบัติอย่างน้อย 2 สัปดาห์

**4. การเตรียมครูพี่เลี้ยง**

4.1 ประชุมชี้แจงวัตถุประสงค์ของวิชา ขอบเขต แนวทางในการนิเทศนักศึกษา การประเมินผลเพื่อพัฒนานักศึกษา และการประเมินผลสัมฤทธิ์ และหน้าที่ของครูพี่เลี้ยง

 4.2 การติดต่อประสานงานกับผู้รับผิดชอบวิชา/อาจารย์ประจำหลักสูตร กรณีมีอุปสรรคหรือปัญหา ในระหว่างการนิเทศ

**5. การจัดการความเสี่ยง**

 5.1 จัดรถรับ-ส่งนักศึกษาไป-กลับมหาวิทยาลัย แหล่งฝึก พร้อมทั้งแนะนำนักศึกษาให้ระมัดระวัง ในการขึ้น-ลงรถ

 5.2 กรณีขึ้นฝึกงานที่โรงพยาบาลต่างจังหวัด คณะได้จัดหอพักที่อยู่ใกล้โรงพยาบาลให้ และมีรถรับ-ส่งจากมหาวิทยาลัย

 5.3 ปฐมนิเทศและแนะนำนักศึกษาให้รับรู้และให้การปฏิบัติการพยาบาลอย่างระมัดระวัง ปฏิบัติตามมาตรฐานเพื่อป้องกันความเสี่ยงที่อาจเกิดขึ้นจากการฝึกปฏิบัติการพยาบาลของนักศึกษา เช่น การให้ยาผิด การทำคลอด การอุ้มทารก การส่งทารกคืนมารดาผิดคน การเฝ้าระวังอุบัติเหตุในมารดาหลังคลอด และเข็มตำ เป็นต้น

 5.4 จัดอัตราส่วนอาจารย์ต่อนักศึกษา 1:8 ตามเกณฑ์ที่สภาการพยาบาลกำหนด

 5.5 จัดให้ตัวแทนนักศึกษาในแต่ละกลุ่มทำหน้าที่ประสานงานกับอาจารย์ผู้สอนภาคปฏิบัติตลอดการฝึกปฏิบัติการพยาบาล

 5.6 การปฏิบัติกิจกรรมพยาบาลของนักศึกษาที่อาจทำให้เกิดความเสี่ยงต่อผู้ป่วยทุกกิจกรรมการพยาบาลจะต้องอยู่ภายใต้การนิเทศของอาจารย์หรือพยาบาลวิชาชีพที่รับผิดชอบในการดูแลผู้ป่วยประจำหอผู้ป่วยนั้นๆ ทุกครั้ง

 5.7 ในกรณีที่มีความเสี่ยงเกิดขึ้นกับนักศึกษา ผู้ป่วย/ ผู้รับบริการอื่นๆ อันเป็นผลจากการกระทำของนักศึกษา หรือจากการปฏิบัติการพยาบาลของนักศึกษา นักศึกษาจะต้องรายงานอาจารย์นิเทศให้รับทราบและหาแนวทางแก้ไข และจดบันทึกรายงานเหตุการณ์แก่อาจารย์นิเทศทันที

 5.8 ในกรณีที่มีความเสี่ยงเกิดขึ้นกับนักศึกษา ผู้ป่วยและ/หรือผู้รับบริการอื่นๆ อันเป็นผลมาจากการกระทำของนักศึกษาหรือจากการปฏิบัติพยาบาลของนักศึกษา อาจารย์นิเทศจะต้องประสานงานกับแหล่งฝึกและ/หรือหน่วยงานที่เกี่ยวข้องเพื่อหาทางแก้ไข

 5.9 อาจารย์นิเทศจะต้องรายงานเหตุการณ์หรือความเสี่ยงที่เกิดขึ้นกับนักศึกษา ผู้ป่วยและ/หรือผู้รับบริการอื่นๆ อันเป็นผลมาจากการกระทำของนักศึกษาหรือจากการปฏิบัติพยาบาลของนักศึกษาตามบันทึกรายงานเหตุการณ์ที่นักศึกษาจัดทำขึ้นเสนอต่อผู้บังคับบัญชาตามลำดับ

**หมวดที่ 6 การประเมินนักศึกษา**

**1. หลักเกณฑ์การประเมิน**

| **ผลการเรียนรู้** | **งานที่จะใช้ประเมินผลการเรียนรู้** | **สัปดาห์ที่ประเมิน** | **สัดส่วนของการประเมินผล** |
| --- | --- | --- | --- |
| **1.คุณธรรม จริยธรรม** | **-พฤติกรรมด้านคุณธรรมและจริยธรรมในการปฏิบัติการการพยาบาล** | 1-15 | **ผ่าน กับ ไม่ผ่าน โดยเกณฑ์ผ่านคือมากกว่าร้อยละ** 80 |
|  | **วิเคราะห์ประเด็นจริยธรรมในการให้บริการ** | 1-15 | 5 % |
| 2. ความรู้3. ทักษะทางปัญญา4. ทักษะความสัมพันธ์ระหว่างบุคคลและความรับผิดชอบ5.ทักษะการวิเคราะห์เชิงตัวเลขการสื่อสาร และการใช้เทคโนโลยี6.ทักษะการปฏิบัติทางวิชาชีพ | **การปฏิบัติการพยาบาล** **ตามแบบประเมินทักษะการปฏิบัติเชิงวิชาชีพ** | 1-15 | 70 % |
| **กรณีศึกษา (รายบุคคล)** | 1-15 | 10 % |
| **กรณีศึกษารายกลุ่มและนำเสนอ** | 15 | 10 % |
| **การให้ความรู้ทางสุขภาพ**  | 1-15 | 5 % |
| วิธีการให้คะแนน (คะแนนจากการปฏิบัติการพยาบาล 70 คะแนน + การ**วิเคราะห์ประเด็นจริยธรรมในการให้บริการ** 5 **คะแนน บวกกัน** 3 **แผนก) หาร** 3 +คะแนนการนำเสนอกรณีศึกษาเป็นรายกลุ่ม 10 คะแนน + การให้ความรู้ที่แผนกหลังคลอด 5 คะแนน + กรณีศึกษา(เฉพาะใน ward แรก) 10 คะแนน =100 คะแนน |

**2. กระบวนการประเมินผลการปฏิบัติงานของนักศึกษา**

 2.1 ประเมินผลการปฏิบัติการพยาบาลตามแบบประเมินของคณะพยาบาลศาสตร์ โดยนักศึกษาจะได้รับการประเมินในระหว่างการฝึกปฏิบัติเพื่อให้มีการปรับปรุงตนเองก่อนที่จะประเมินเพื่อตัดสินคะแนน

 2.2 ประเมินรายงานกรณีศึกษาตามแบบประเมินของคณะพยาบาลศาสตร์ โดยรายงานของนักศึกษาจะได้รับการตรวจและให้นำกลับไปแก้ไขตามข้อเสนอแนะของอาจารย์นิเทศ ก่อนที่จะให้คะแนนจริง

 2.3 ประเมินแผนการให้ความรู้และการปฏิบัติให้ความรู้ของนักศึกษาตามแบบประเมินของคณะพยาบาลศาสตร์

**3. ความรับผิดชอบของครูพี่เลี้ยงต่อการประเมินนักศึกษา**

 3.1 ประเมินผลการปฏิบัติงานของนักศึกษาโดยใช้แบบประเมินของคณะพยาบาลศาสตร์ ร่วมกับอาจารย์นิเทศ/อาจารย์ผู้รับผิดชอบวิชาทั้งในระหว่างการฝึกและเมื่อสิ้นสุดการฝึกภาคปฏิบัติ

 3.2 ส่งเสริมการแลกเปลี่ยนความคิดเห็นหรือการแสดงความคิดเห็นของนักศึกษาขณะ conference หรือขณะปฏิบัติงาน

**4. ความรับผิดชอบของอาจารย์นิเทศต่อการประเมินนักศึกษา**

 4.1 ประเมินผลการปฏิบัติงานของนักศึกษาโดยใช้แบบประเมินของคณะพยาบาลศาสตร์ ทั้งในระหว่างการฝึกและเมื่อสิ้นสุดการฝึกภาคปฏิบัติ

 4.2 รวบรวมผลคะแนนการฝึกภาคปฏิบัติของนักศึกษาแต่ละคน นำเสนอในสาขาวิชาโดยมีอาจารย์ผู้ร่วมสอนร่วมกันพิจารณาเกรดของนักศึกษาแต่ละคน หลังจากนั้นนำเสนอคะแนนและเกรดของนักศึกษากับคณะกรรมการประจำหลักสูตรพยาบาลศาสตรบัณฑิต

 4.3 การให้เกรดใช้การอิงเกณฑ์ตามเกณฑ์ของคณะพยาบาลศาสตร์

**5. การสรุปผลการประเมินที่แตกต่าง**

 จัดประชุมอาจารย์ผู้ร่วมสอนเพื่อพิจารณาเกรด ร่วมหารือให้ข้อมูลแสดงความคิดเห็น พร้อมทั้งหลักฐานการให้คะแนนเพื่อหาข้อสรุปร่วมกัน

**หมวดที่ 7 การประเมินและปรับปรุงการดำเนินการของการฝึกประสบการณ์ในสถานการณ์จริง**

**1. กระบวนการประเมินการฝึกประสบการณ์โดยผู้เกี่ยวข้องต่อไปนี้**

 **1) นักศึกษา**

 1.1 ประเมินการผลการฝึกปฏิบัติ ด้วยแบบประเมิน Unit evaluation ภาคปฏิบัติ ซึ่งประกอบด้วยประเด็น ความสำเร็จตามวัตถุประสงค์ของรายวิชา แหล่งฝึกด้านผู้รับบริการ ความหลากหลายของกรณีศึกษา ความพร้อมของสถานที่ฝึก คุณภาพการบริการและมาตรฐานของแหล่งฝึก คุณภาพการนิเทศของอาจารย์นิเทศ

 1.2 ให้ข้อเสนอแนะเพิ่มเติมในการปรับปรุงการจัดประสบการณ์การฝึกปฏิบัติ

 **2) ครูพี่เลี้ยง/ หัวหน้าหอผู้ป่วย/ ฝ่ายการพยาบาล/ ฝ่ายจัดการศึกษาพยาบาล**

 2.1 ประเมินสมรรถนะของนักศึกษาในภาพรวมว่าบรรลุตามวัตถุประสงค์ของการฝึกประสบการณ์ของรายวิชานี้หรือไม่

 2.2 ประเมินผลการจัดประสบการณ์เกี่ยวกับความพอเพียงของแหล่งสนับสนุนการเรียนรู้ ความพร้อมของสถานที่ฝึก ความร่วมมือของทีมสุขภาพ จำนวนและความเหมาะสมของผู้รับบริการ

 **3) อาจารย์นิเทศ**

 3.1 ประเมินสมรรถนะของนักศึกษาในภาพรวมว่าบรรลุตามวัตถุประสงค์ของการฝึกประสบการณ์ของรายวิชานี้หรือไม่

 3.2 สรุปผลการประเมินของนักศึกษาและเสนอผลการประเมินต่อแหล่งฝึกในการประเมินผลรายวิชา

 3.3 ประเมินผลการทำหน้าที่ของตนเองทั้งในการสอน/สาธิตภาคปฏิบัติ การให้คำปรึกษา

 **4) อื่นๆ**

 4.1 ประเมินผลการสอบขึ้นทะเบียนประกอบวิชาชีพในรายวิชารายวิชาการพยาบาลมารดาและทารก และวิชาการพยาบาลผดุงครรภ์

 4.2 ติดตามประเมินผลสมรรถนะบัณฑิตจบใหม่จากผู้ใช้บัณฑิต

**2. กระบวนการทบทวนผลการประเมินและการวางแผนปรับปรุง**

 อาจารย์ผู้รับผิดชอบวิชารวบรวม และตรวจสอบ ผลการประเมินตามข้อ 1.1, 1.2, 1.3 และ 1.4 เสนออาจารย์ในสาขาวิชาฯ เพื่อตรวจสอบและนำผลการประเมินและข้อเสนอแนะที่ได้จากนักศึกษา และแหล่งฝึก มาพิจารณาทบทวนและวางแผนปรับปรุงการจัดการเรียนการสอนรายวิชาในปีการศึกษาถัดไปให้แล้วเสร็จภายใน 2 สัปดาห์ เพื่อจัดทำรายงาน (RQF. 6) ให้เสร็จภายใน 30 วันหลังสิ้นสุดการศึกษา

**3. การทวนสอบผลสัมฤทธิ์ของการฝึกปฏิบัติการพยาบาล**

 อาจารย์ผู้รับผิดชอบวิชารวบรวมคะแนนปฏิบัติการพยาบาลและคะแนนอื่นๆ จากอาจารpNแต่ละคนและตรวจสอบ นำเสนอในที่ประชุมสาขาวิชาฯ เพื่อพิจารณาคะแนนและเกรดร่วมกัน หลังจากนั้นผู้รับผิดชอบวิชานำเสนอคะแนนและเกรดในที่ประชุมคณะกรรมการหลักสูตรพยาบาลศาสตรบัณฑิตเพื่อพิจารณาอีกครั้ง ผู้รับผิดชอบวิชารวบรวมรายงานของนักศึกษาและเอกสารทุกชิ้นที่เกี่ยวข้องกับการประเมินพร้อมกับ RQF. 4 ส่งให้คณะกรรมการทวนสอบผลสัมฤทธิ์ของคณะฯ เพื่อตรวจสอบและนำผลการทวนสอบมาปรับปรุงการประเมินผลสัมฤทธิ์ของนักศึกษาต่อไป